EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on Euroopa Koolitusfondi 2011. aasta eelarve täitmisele heakskiidu andmist 
käsitleva otsuse lahutamatu osa  
EUROOPA PARLAMENT,  
— võttes arvesse Euroopa Koolitusfondi 2011. aasta lõplikku raamatupidamise aastaaruannet,  
— võttes arvesse kontrollikoja aruannet Euroopa Koolitusfondi eelarveaasta 2011 raamatupidamise aasta ­
aruande kohta koos fondi vastustega (  1 ), 
— võttes arvesse nõukogu 12. veebruari 2013. aasta soovitust (05753/2013 – C7-0041/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  2 ) eriti selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) 
nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002, (  3 ) eriti selle artiklit 208,  
— võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1339/2008, 
millega luuakse Euroopa Koolitusfond, (  4 ) eriti selle artiklit 17,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185, (  5 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit ja tööhõive- ja sotsiaalkomisjoni arvamust 
(A7-0080/2013),  
A. arvestades, et Torinos asuv Euroopa Koolitusfond („fond”) asutati nõukogu määrusega (EMÜ) 
nr 1360/90 (  6 ); 
B. arvestades, et kontrollikoda märkis, et ta sai piisava kindluse fondi 2011. aasta raamatupidamise 
aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;  
C. arvestades, et Euroopa Parlament andis 10. mail 2012. aastal heakskiidu fondi direktori tegevusele fondi 
2010. aasta eelarve täitmisel (  7 ) ning eelarve täitmisele heakskiidu andmise otsusele lisatud resolut ­
sioonis muu hulgas:  
— palus fondil ja komisjonil teavitada eelarve täitmisele heakskiidu andmise eest vastutavat institut ­
siooni fondile aastaks 2010 tegelikult antud toetusest;  
— nõudis tungivalt, et fond keskenduks kulutasuvale aruandlusele, mis on oluline fondi juhatusele ja 
peamistele sidusrühmadele, võimaldades neil kontrollida fondi tegevuse tulemuslikkust;ET L 308/290 Euroopa Liidu Teataja 16.11.2013  
( 1 ) ELT C 388, 15.12.2012, lk 165.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) ELT L 354, 31.12.2008, lk 82.  
( 5 ) EÜT L 357, 31.12.2002, lk 72.  
( 6 ) EÜT L 131, 23.5.1990, lk 1.  
( 7 ) ELT L 286, 17.10.2012, lk 238.
— palus fondil viia ellu siseauditi talituse eelmiste aastate auditites antud ülejäänud soovitused;  
— palus fondil teavitada eelarve täitmisele heakskiidu andmise eest vastutavat institutsiooni oma 2010. 
aasta esialgse eelarve muutmisest;  
D. arvestades, et 2011. aasta eelarves olid kulukohustuste assigneeringud (  1 ) 20 350 000 eurot ja maksete 
assigneeringud 19 850 000 eurot;  
E. arvestades, et liidu rahaline osalus fondi 2011. aasta eelarves oli kokku 19 850 000 eurot, mis on 
võrreldes 2010. aasta 19 297 822 euroga 2,86 % rohkem;  
F. arvestades, et 2011. aasta lõpus oli asutusel 117 686,58 euro suurune eelarveülejääk;  
Eelarvehaldus ja finantsjuhtimine  
1. tuletab meelde, et liidu rahaline osalus fondi 2011. aasta eelarves oli kokku 19 850 000 eurot;  
2. palub fondil ja komisjonil teavitada eelarve täitmisele heakskiidu andmise eest vastutavat institutsiooni, 
milline oli liidu eelarvest fondi 2011. aasta eelarvesse tegelikult eraldatud summa, kuna see ei kajastu 
fondi raamatupidamise aastaaruandes väga selgelt;  
3. tuletab meelde, et fond peab tagastama komisjonile kokku 117 686,58 eurot, mis on 2011. aasta 
eelarve tulem;  
4. märgib fondi aasta tegevusaruande põhjal, et fond saavutas kulukohustuste täitmismäära 99,69 %, mis 
oli sarnane 2010. aasta täitmismäärale, kuid summa oli suurem;  
5. võtab aasta tegevusaruande põhjal teadmiseks, et fond muutis 2011. aastal oma eelarvet üks kord, et 
lisada sihtotstarbeline tulu (286 284,28 eurot eelmistest aastatest ja 4 522,81 eurot kogunenud intres ­
sidena), mis tavaliselt on eelarve vastuvõtmise ajal määratlemata (2011. aasta eelarve võeti vastu 2010. 
aasta novembris);  
6. märgib, et fondi sõnul toimub tema sularahahaldus fondi ning hariduse ja kultuuri peadirektoraadi 
(mille alla fond kuulub) vahel sõlmitud vastastikuse mõistmise memorandumi alusel, milles on määrat ­
letud selged kriteeriumid toetuse väljamaksmise kohta vastavalt rangetele rahavoogude nõuetele; märgib 
ka, et fond kavatseb kontrollikoja 2012. aasta novembris toimunud külastuse põhjal töötada 2013. 
aastal välja ja võtta vastu ametliku sularahapoliitika; palub fondil teavitada eelarve täitmisele heakskiidu 
andmise eest vastutavat institutsiooni meetmetest, mida on võetud ametliku sularahapoliitika vastuvõt ­
miseks, et vähendada ja hajutada finantsriske ning samas teenida piisavat tulu;  
Ümberpaigutused ja ülekandmised  
7. võtab aasta tegevusaruande põhjal teadmiseks, et koos 2010. aastast ülekantud tegevusega seotud 
kulukohustuste maksetega oli fondi maksete täitmismäär 2011. aasta 19 850 000 euro suuruse kasu ­
tada oleva maksete assigneeringute summa puhul 99,8 % (see määr oli 2010. aastal 96,5 % ja 2009 
aastal 90 %);  
8. võtab aasta tegevusaruande põhjal teadmiseks, et fond vähendas eelarve ümberpaigutuste arvu 2011. 
aastal 12-le (2010. aastal oli ümberpaigutusi 15 ja 2009. aastal 33); võtab teadmiseks, et fond kandis 
2011. aastal järgmisse eelarveaastasse üle 13,1 % kulukohustustega seotud assigneeringutest (2010. 
aastal 12,8 % ja 2009. aastal 17 %);  
9. märgib, et tegevuse osas oli ülekandmise määr – liigendatud assigneeringud (täitmata kulukohustused) – 
33 %, samas kui liigendamata assigneeringute puhul moodustasid halduskulude assigneeringute ülekand ­
mised 3,9 %;  
10. märgib, et fond tegi pärast tegevuste läbivaatamist ja eelarve eraldamist ettepaneku ümberpaigutuse 
tegemiseks, mille tulemusena paigutati kulukohustuste ja maksete assigneeringud summas 147 340 
eurot ümber I jaotisest II ja III jaotisse;  
Avalikud hanked  
11. märgib, et hangete valdkonnas tühistati üheksa hankemenetlust, kirjutati alla 38 lepingut ja 
31. detsembri 2011. aasta seisuga oli 104 lepingut veel täitmisel;ET 16.11.2013 Euroopa Liidu Teataja L 308/291  
( 1 ) 2011. aasta raamatupidamise aastaaruanne, lk 13.
Ruumid  
12. täheldab kontrollikoja andmete põhjal, et fondi ruumide olukord on ebarahuldav ja tekitab tegevuse 
katkemise ohu; palub fondil jätkata oma jõupingutusi leida olukorrale rahuldav lahendus ning teavitada 
eelarve täitmisele heakskiidu andmise eest vastutavat institutsiooni meetmetest, mida on võetud selle 
puuduse kõrvaldamiseks; märgib, et fondil on praegu käsil piirkonnaga uue teenuslepingu sõlmimine 
ning leping peaks jõustuma 2013. aasta veebruari lõpuks, pärast kokkuleppe saavutamist osapoolte 
vahel;  
Personal  
13. märgib aasta tegevusaruande põhjal, et 2011. aasta lõpus oli fondil ametikohtade loetelus kuus täitmata 
ametikohta, kusjuures 2010. aasta lõpus oli neid neli;  
14. täheldab, et fondi töötajaid on nüüd kokku 125 ning 2011. aastal võeti tööle seitse ja töölt lahkus 
kümme inimest;  
15. võtab aasta tegevusaruande põhjal teadmiseks, et fondi ülesannete täitmiseks ettenähtud ametikohtade 
arv on järgmine:  
— 90 ajutist ametikohta;  
— 32 lepingulist ja kohalikku töötajat;  
— kaks kohalikku töötajat ja  
— üks lähetatud riiklik ekspert;  
Tulemuslikkus  
16. täheldab aasta tegevusaruande põhjal, et fond koostas tulemuslikkuse näitajate läbivaadatud loendi, mille 
eesmärk on parandada eesmärkide asjakohasust ja nende täitmise mõõdetavust ning koguda andmeid 
fondi tegevuse üldise tulemuslikkuse kohta selle põhitegevusest ja ülesannetest lähtuvalt;  
17. märgib lisaks, et fond töötas välja näidikute projekti, mille eesmärk on tagada tegevuse, eeskätt juhti ­
mise ja aruandluse peamiste näitajate igapäevane jälgimine reaalajas;  
18. täheldab, et fond jätkas teisel aastal edukat tegutsemist Torino protsessis, milles kutsehariduse ja -koo ­
lituse reformi kohta igas riigis antakse kokkuvõtlik, dokumenteeritud ja igakülgne analüüs (mis muu 
hulgas hõlmab tähtsaimate poliitikasuundumuste, ülesannete, piirangute, heade tavade ja võimaluste 
kindlaksmääramist), mille 2010. aasta analüüsitulemuste koondamiseks ja Torino deklaratsioonis 
kokkuleppimiseks korraldati konverents ja millega kaasneb Torineti algatus suutlikkuse tõstmiseks 
tõenduspõhises poliitika kujundamises;  
Koostöö Euroopa Kutseõppe Arenduskeskusega (Cedefop)  
19. märgib, et 2009. aasta novembris pikendati fondi ja Cedefopi vahelist koostöölepingut perioodiks 
2010–2013; tõdeb, et fond ja Cedefop koostavad igal aastal koostööraamistikust lähtudes ühise 
tööprogrammi, mis lisatakse mõlema asutuse tööprogrammile; väljendab heameelt fondi kavatsuse 
üle esitada tulevastes aasta tegevusaruannetes üksikasjalikum aruanne selle ühise tööprogrammi raken ­
damise kohta;  
20. märgib, et fond ja Cedefop süstematiseerisid oma koostööd 2011. aastal veelgi, et saada oma vastavatest 
volitustest maksimaalset kasu, mille tulemusena korraldati teadmiste vahetamise seminare, tehti koos ­
tööd kvalifikatsioonide väljatöötamises ja ühiste liidu vahendite rakendamises ning ettevalmistustes 
2012. aastal kandidaatriikide edusammude kohta aru andmiseks, mis on osa järelmeetmetest Brugge 
kommünikeele Euroopa tõhustatud koostöö kohta kutsehariduse ja -koolituse valdkonnas;  
21. kutsub komisjoni üles koostöös Euroopa Koolitusfondi, Euroopa Kutseõppe Arenduskeskuse, Euroopa 
Elu- ja Töötingimuste Parandamise Fondi ning Euroopa Tööohutuse ja Töötervishoiu Agentuuriga 
põhjalikult analüüsima nende ametite vahelist sünergiat ja andma eelarve täitmisele heakskiidu andmise 
eest vastutavale institutsioonile teada nende nelja ameti võimalikust suuremast integreerimisest; kutsub 
nimetatud ameteid ja komisjoni üles hindama tihedama koostöö võimalikku mastaabisäästu ja tegevuse 
optimeerimist;ET L 308/292 Euroopa Liidu Teataja 16.11.2013
Siseaudit  
22. võtab teadmiseks, et siseauditi talitus teostas fondi välis- ja sisekommunikatsiooni kohta 2011. aastal 
tegevus- ja vastavusauditi; märgib eelkõige, et siseauditi talitus tegi 14 soovitust, millest mitte ühtegi ei 
leotud kriitilise tähtsusega või väga tähtsaks soovituseks; märgib ka, et 12 soovitust loeti tähtsaks ja üks 
soovitatavaks;  
23. palub fondil lähtudes eelnevast siseauditi talituse soovitused rakendada;  
24. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 17. aprilli 2013. aasta resolutsioonile (  1 ) ametite tulemuste, finantsjuhtimise ja kontrolli kohta.ET 16.11.2013 Euroopa Liidu Teataja L 308/293  
( 1 ) Vastuvõetud tekstid, P7_TA(2013)0134 (vt  Euroopa Liidu Teataja  lk 374).